phoneee/thai-legal-corpus huggingface dataset:
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลวังทอง ตำบลนาเหล่า อำเภอนาวังและตำบลหนองหว้าตำบลหนองบัว ตำบลบ้านพร้าว ตำบลหัวนาอำเภอเมืองหนองบัวลำภูจังหวัดหนองบัวลำภูให้เป็นเขตปฏิรูปที่ดินพ.ศ. ๒๕๕๓ ภูมิพลอดุลยเดช ป.ร.ให้ไว้ ณ วันที่ ๑๑พฤศจิกายน พ.ศ. ๒๕๕๓เป็นปีที่ ๖๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลวังทอง ตำบลนาเหล่า อำเภอนาวังและตำบลหนองหว้า ตำบลหนองบัวตำบลบ้านพร้าว ตำบลหัวนา อำเภอเมืองหนองบัวลำภู จังหวัดหนองบัวลำภูให้เป็นเขตปฏิรูปที่ดินอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลวังทอง ตำบลนาเหล่า อำเภอนาวัง และตำบลหนองหว้า ตำบลหนองบัวตำบลบ้านพร้าว ตำบลหัวนา อำเภอเมืองหนองบัวลำภู จังหวัดหนองบัวลำภูให้เป็นเขตปฏิรูปที่ดิน พ.ศ. ๒๕๕๓มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ที่ดินในท้องที่ตำบลวังทองตำบลนาเหล่า อำเภอนาวัง และตำบลหนองหว้า ตำบลหนองบัว ตำบลบ้านพร้าว ตำบลหัวนาอำเภอเมืองหนองบัวลำภู จังหวัดหนองบัวลำภูภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรี[เอกสารแนบท้าย]๑แผนที่ท้ายพระราชกฤษฎีกากำหนดเขตที่ดิน ในท้องที่ตำบลวังทอง ตำบลนาเหล่าอำเภอนาวัง และตำบลหนองหว้า ตำบลหนองบัว ตำบลบ้านพร้าว ตำบลหัวนาอำเภอเมืองหนองบัวลำภู จังหวัดหนองบัวลำภู ให้เป็นเขตปฏิรูปที่ดิน พ.ศ. ๒๕๕๓(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลวังทองตำบลนาเหล่า อำเภอนาวัง และตำบลหนองหว้า ตำบลหนองบัว ตำบลบ้านพร้าว ตำบลหัวนาอำเภอเมืองหนองบัวลำภู จังหวัดหนองบัวลำภูมีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพ หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากสมควรกำหนดเขตที่ดินที่ได้จำแนกออกจากเขตป่าไม้ถาวรตามมติคณะรัฐมนตรี ป่าหนองเรือ(หมายเลข ๒๕) ในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๑ พฤษภาคม ๒๕๕๘[๑] ราชกิจจานุเบกษาเล่ม ๑๒๗/ตอนที่ ๗๐ ก/หน้า ๒๒/๑๖ พฤศจิกายน ๒๕๕๓
ประกาศสำนักนายกรัฐมนตรีประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์ในท้องที่ตำบลโนนสะอาดอำเภอแวงใหญ่ จังหวัดขอนแก่นเป็นกรณีที่มีความจำเป็นโดยเร่งด่วน[๑] ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลโนนสะอาด อำเภอแวงใหญ่ จังหวัดขอนแก่นพ.ศ. ๒๕๕๘ เพื่อประโยชน์แก่การชลประทานในการก่อสร้างทำนบดินและอาคารประกอบอื่นตามโครงการพัฒนากุดจับ- กุดหมากเห็บ นั้นอธิบดีกรมชลประทานผู้เป็นเจ้าหน้าที่เวนคืนตามพระราชกฤษฎีกาเห็นว่าการก่อสร้างทำนบดินและอาคารประกอบอื่นตามโครงการดังกล่าวเป็นกรณีที่มีความจำเป็นโดยเร่งด่วนเพื่อประโยชน์แก่การชลประทานการส่งน้ำสำหรับพื้นที่การเกษตร การอุปโภคและการบริโภคตลอดจนการป้องกันและบรรเทาอุทกภัย ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมอาศัยอำนาจตามความในมาตรา๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ประกอบกับมาตรา ๑๑ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๕) พ.ศ. ๒๕๓๐ คณะรัฐมนตรีโดยมติเมื่อวันที่๙ สิงหาคม พ.ศ. ๒๕๕๙จึงกำหนดให้การเวนคืนอสังหาริมทรัพย์ตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลโนนสะอาด อำเภอแวงใหญ่ จังหวัดขอนแก่น พ.ศ. ๒๕๕๘เป็นกรณีที่มีความจำเป็นโดยเร่งด่วน เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ได้ประกาศ ณ วันที่ ๒๖กันยายน พ.ศ. ๒๕๕๙พลเอก ประยุทธ์ จันทร์โอชานายกรัฐมนตรีปริยานุช/จัดทำ๓ ตุลาคม ๒๕๕๙วริญา/ตรวจ๑๓ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๑๘ ง/หน้า ๘/๒๘ กันยายน ๒๕๕๙
คำพิพากษาศาลฎีกาที่ 800/2483หลักกฎหมาย: ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 800/2483 กฎหมายลักษณะอาญา ม. 244ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 800/2483 กฎหมายลักษณะอาญา ม. 244ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกาโอนที่วัดวัดป่าแงะเมืองชุม ตำบลป่าแงะ อำเภอป่าแดดจังหวัดเชียงราย ให้แก่กรมทางหลวงพ.ศ.๒๕๔๒----------- ภูมิพลอดุลยเดชป.ร. ให้ไว้ณ วันที่ ๕ กันยายน พ.ศ. ๒๕๔๒ เป็นปีที่ ๕๔ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรโอนที่วัด วัดป่าแงะเมืองชุม ตำบลป่าแงะ อำเภอป่าแดด จังหวัดเชียงรายให้แก่กรมทางหลวงเพื่อสร้างทางหลวงแผ่นดินหมายเลข ๑๑๒๖ สายแยกทางหลวงแผ่นดินหมายเลข ๑ (พาน) - บรรจบทางหลวงแผ่นดินหมายเลข๑๐๒๑ (ห้วยงิ้ว) ตอนแยกทางหลวงแผ่นดินหมายเลข ๑ (อำเภอพาน) -อำเภอป่าแดด อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๓๔ วรรคสองแห่งพระราชบัญญัติคณะสงฆ์พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติคณะสงฆ์ (ฉบับที่๒) พ.ศ. ๒๕๓๕จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาโอนที่วัดวัดป่าแงะเมืองชุมตำบลป่าแงะ อำเภอป่าแดด จังหวัดเชียงราย ให้แก่กรมทางหลวง พ.ศ. ๒๕๔๒" มาตรา๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓ ให้โอนที่วัด วัดป่าแงะเมืองชุม ตำบลป่าแงะ อำเภอป่าแดด จังหวัดเชียงรายเนื้อที่ ๖๕.๓๑ ตารางวาภายในแนวเขตตามแผนที่ท้ายพระราชกฤษฎีกานี้ ให้แก่กรมทางหลวง มาตรา๔ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี----------------------------------------------------------------------------------------------------------หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากกรมทางหลวงได้ทำการสำรวจที่ดินที่จะต้องเวนคืนเพื่อสร้างทางหลวงแผ่นดินหมายเลข๑๑๒๖ สายแยกทางหลวงแผ่นดินหมายเลข ๑ (พาน)- บรรจบทางหลวงแผ่นดินหมายเลข๑๐๒๑ (ห้วยงิ้ว) ตอนแยกทางหลวงแผ่นดินหมายเลข ๑ (อำเภอพาน) - อำเภอป่าแดด ตามที่ได้มีการกำหนดแนวทางหลวงที่จะสร้างไว้แล้วตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข๑๑๒๖ สายแยกทางหลวงแผ่นดินหมายเลข๑ (อำเภอพาน) - อำเภอป่าแดด- บรรจบทางหลวงแผ่นดินหมายเลข ๑๐๒๑ (บ้านห้วยงิ้ว) ตอนแยกทางหลวงแผ่นดินหมายเลข ๑ (อำเภอพาน) - อำเภอป่าแดด พ.ศ. ๒๕๒๗เสร็จแล้วและปรากฏว่าแนวทางหลวงแผ่นดินสายนี้ ตอนกม. ที่ ๒๕+๖๙๕-กม. ที่ ๒๕+๗๕๐(ด้านขวาทาง) ถูกที่วัด วัดป่าแงะเมืองชุม ตำบลป่าแงะอำเภอป่าแดดจังหวัดเชียงราย เนื้อที่๖๕.๓๑ ตารางวา ตามหนังสือรับรองการทำประโยชน์ (น.ส. ๓ ก.) เลขที่ ๑๕๙๒ซึ่งกรมทางหลวงได้ติดต่อกับกรมการศาสนาเพื่อขอโอนที่วัดดังกล่าวให้แก่กรมทางหลวง และกรมการศาสนาได้นำเสนอมหาเถรสมาคมพิจารณาแล้วไม่ขัดข้องและวัดป่าแงะเมืองชุมได้รับค่าผาติกรรมจากกรมทางหลวงแล้ว สมควรโอนที่วัดดังกล่าวให้แก่กรมทางหลวงจึงจำเป็นต้องตราพระราชกฤษฎีกานี้[รก.๒๕๔๒/๘๖ก/๑/๒๒ กันยายน ๒๕๔๒] ปรียนันท์/แก้ไข ๓๑ /๕ / ๔๕ กลุ่มB+A (C )
พระราชกำหนดเหรียญช่วยราชการเขตต์ภายใน พุทธศักราช 2484พระราชกำหนดเหรียญช่วยราชการเขตต์ภายในพุทธศักราช ๒๔๘๔ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา พล.อ.พิชเยนทรโยธิน ตราไว้ ณ วันที่๒๒ กุมภาพันธ์ พุทธศักราช ๒๔๘๔ เป็นปีที่ ๘ในรัชชกาลปัจจุบันโดยที่การช่วยเหลือราชการเขตภายในย่อมเป็นอุปกรณ์ในการรบและเป็นประโยชน์แก่ทางราชการทหารในการดำเนินการต่อต้านกับราชศัตรู สมควรให้มีเหรียญที่ระลึกพระราชทานแก่ผู้ช่วยเหลือในการนี้ จึงมีพระบรมราชโองการให้ตราพระราชกำหนดขึ้นไว้โดยอาศัยอำนาจตามความในมาตรา ๕๒ ของรัฐธรรมนูญแห่งราชอาณาจักรไทย ดังต่อไปนี้มาตรา 1 มาตรา ๑ พระราชกำหนดนี้ให้เรียกว่า "พระราชกำหนดเหรียญช่วยราชการเขตภายใน พุทธศักราช ๒๔๘๔"มาตรา 2 มาตรา ๒ ให้ใช้พระราชกำหนดนี้ตั้งแต่วันประกาศในราชกิจจานุเบกษาเป็นต้นไปมาตรา 3 มาตรา ๓ ให้มีเหรียญเพื่อพระราชทานแก่ผู้ที่กระทำการช่วยราชการเขตภายในขึ้นอีกชนิดหนึ่ง มีนามว่า "เหรียญช่วยราชการเขตภายใน" อักษรย่อ ช.ร.มาตรา 4 มาตรา ๔ เหรียญช่วยราชการเขตภายในนี้ มีลักษณะเป็นเหรียญโลหะกลม ด้านหน้าตรงกลางมีรูปพระมหามงกุฎอยู่เหนือจักร ซ้ายขวาเป็นรูปปีกนก มีสมอขัดในวงจักร ด้านหลังมีจารึกอักษรว่า "ช่วยราชการเขตภายใน" ตัวเหรียญห้อยกับแพรแถบสีแดง กว้าง ๓.๕ เซนติเมตร มีริ้วสีขาวตอนกลางของแถบ กว้าง ๕ มิลลิเมตรมาตรา 4 ข้างบนมีเข็มโลหะรูปช่อชัยพฤกษ์มาตรา 5 มาตรา ๕ เหรียญช่วยราชการเขตภายในนี้ จะพระราชทานแก่ผู้ได้รับมอบหน้าที่ให้ช่วยเหลือราชการทหารหรือตำรวจเกี่ยวกับการรบ ตามคำสั่งของทางราชการหรือองค์การซึ่งทางราชการรับรองมาตรา 6 มาตรา ๖ เหรียญช่วยราชการเขตภายในนี้พระราชทานให้เป็นกรรมสิทธิ์แก่ผู้รับ เมื่อผู้ได้รับพระราชทานวายชนม์ให้ทายาทโดยธรรมรักษาไว้เป็นที่ระลึก ถ้าผู้ที่ได้รับพระราชทานก็ดี ทายาทโดยธรรมก็ดี กระทำความผิดร้ายแรงหรือประพฤติตนไม่สมเกียรติ อาจทรงเรียกคืนได้ ถ้าส่งคืนไม่ได้ด้วยประการใด ๆ ภายในกำหนด ๑ เดือนมาตรา 6 ต้องใช้ราคาเหรียญนั้นมาตรา 7 มาตรา ๗ ให้นายกรัฐมนตรีรักษาการให้เป็นไปตามพระราชกำหนดนี้ และให้มีอำนาจออกกฎวางหลักเกณฑ์ในการที่จะได้รับพระราชทาน การประดับ และกรณีที่จะประดับเหรียญ กฎนี้เมื่อได้ประกาศในราชกิจจานุเบกษาแล้ว ให้ใช้บังคับได้ผู้รับสนองพระบรมราชโองการพิบูลสงครามนายกรัฐมนตรีพระราชบัญญัติอนุมัติพระราชกำหนดเหรียญช่วยราชการเขตต์ภายใน พุทธศักราช ๒๔๘๔มาตรา 2 มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา 3 มาตรา ๓ สภาผู้แทนราษฎรได้พิจารณาลงมติอนุมัติพระราชกำหนดเหรียญช่วยราชการเขตภายใน พุทธศักราช ๒๔๘๔ ตามรัฐธรรมนูญแห่งราชอาณาจักรไทย มาตรา ๕๒ เมื่อวันที่ ๑๙ มิถุนายน พุทธศักราช ๒๔๘๔พระราชบัญญัติแก้ไขเพิ่มเติมพระราชกำหนดเหรียญช่วยราชการเขตต์ภายใน พุทธศักราช ๒๔๘๔ พุทธศักราช ๒๔๘๕มาตรา 4 มาตรา ๔ ให้นายกรัฐมนตรีรักษาการตามพระราชบัญญัตินี้
กฎกระทรวงกฎกระทรวงกำหนดอัตราค่าธรรมเนียมการทะเบียนราษฎรพ.ศ. ๒๕๕๑[๑] อาศัยอำนาจตามความในมาตรา๕ แห่งพระราชบัญญัติการทะเบียนราษฎร พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติการทะเบียนราษฎร (ฉบับที่ ๒) พ.ศ. ๒๕๕๑และมาตรา ๗ แห่งพระราชบัญญัติการทะเบียนราษฎร พ.ศ. ๒๕๓๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๕ และมาตรา ๕๖ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวงกำหนดอัตราค่าธรรมเนียมการทะเบียนราษฎร พ.ศ. ๒๕๔๕ข้อ ๒ให้กำหนดค่าธรรมเนียมเกี่ยวกับการทะเบียนราษฎรสำหรับคนสัญชาติไทยดังต่อไปนี้(๑) การขอคัดสำเนาหรือคัดและรับรองสำเนารายการทะเบียนตามมาตรา ๖ ฉบับละ ๑๐ บาท(๒) การขอคัดสำเนาหรือคัดและรับรองสำเนารายการข้อมูลทะเบียนประวัติราษฎรตามมาตรา ๑๔ (๑) ฉบับละ ๒๐ บาท(๓)การแจ้งการเกิดต่างท้องที่ตามมาตรา ๑๘ วรรคสามการแจ้งการตายต่างท้องที่ตามมาตรา๒๑ วรรคสี่การแจ้งการย้ายที่อยู่ปลายทางตามมาตรา๓๐วรรคสอง หรือการแจ้งการย้ายที่อยู่ต่างท้องที่ตามมาตรา ๓๐ วรรคสี่ ฉบับละ ๒๐ บาท(๔)การขอรับสำเนาทะเบียนบ้านตามมาตรา ๓๙วรรคสอง ฉบับละ ๒๐ บาทข้อ ๓ให้ยกเว้นค่าธรรมเนียมเกี่ยวกับการทะเบียนราษฎรสำหรับคนสัญชาติไทยดังต่อไปนี้(๑)การขอคัดและรับรองสำเนารายการทะเบียนตามมาตรา ๖ เพื่อใช้ในการดังต่อไปนี้(ก)การศึกษาทั่วไป(ข)การเข้ารับราชการทหารตามกฎหมายว่าด้วยการรับราชการทหาร(ค)การขอรับการสงเคราะห์จากทางราชการ(ง)การจัดที่ดินเพื่ออยู่อาศัยหรือประกอบอาชีพเกษตรกรรมโดยส่วนราชการหรือหน่วยงานของรัฐ(จ)การปฏิบัติหน้าที่ของส่วนราชการ หน่วยงานของรัฐหรือรัฐวิสาหกิจที่จัดตั้งขึ้นโดยพระราชบัญญัติ พระราชกฤษฎีกา หรือมติคณะรัฐมนตรี(๒)การขอรับสำเนาทะเบียนบ้านตามมาตรา ๓๙ วรรคสองในเขตท้องที่ที่ประสบสาธารณภัยตามที่ผู้อำนวยการทะเบียนกลางประกาศกำหนดและได้ขอรับสำเนาทะเบียนบ้านภายในกำหนดเวลาที่ผู้อำนวยการทะเบียนกลางประกาศกำหนดให้ไว้ ณ วันที่ ๒๓สิงหาคม พ.ศ. ๒๕๕๑พลตำรวจเอกโกวิท วัฒนะรัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๒๕แห่งพระราชบัญญัติการทะเบียนราษฎร (ฉบับที่ ๒) พ.ศ. ๒๕๕๑ ให้ยกเลิกอัตราค่าธรรมเนียมท้ายพระราชบัญญัติการทะเบียนราษฎรพ.ศ. ๒๕๓๔ และให้ใช้อัตราค่าธรรมเนียมท้ายพระราชบัญญัติการทะเบียนราษฎร (ฉบับที่๒) พ.ศ. ๒๕๕๑ แทนจึงจำเป็นต้องออกกฎกระทรวงนี้ปริยานุช/ผู้จัดทำ๒๕ สิงหาคม ๒๕๕๑ปริญสินีย์/ปรับปรุง๑๖ พฤษภาคม ๒๕๕๗[๑] ราชกิจจานุเบกษาเล่ม ๑๒๕/ตอนที่ ๙๖ ก/หน้า ๑๘/๒๓ สิงหาคม ๒๕๕๑
ประกาศธนาคารแห่งประเทศไทยที่ สกง. 85/2553เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วัน ในเดือนตุลาคม 2553----------------------------อื่นๆ - 1.เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ในเดือนตุลาคม 2553อื่นๆ - 2.อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3.เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน | ประมูลวันที่ | วันที่ชําระเงิน-วันครบกําหนด | อายุ || (ล้านบาท) | (วัน) || พ.78/15/53 | 75,000 | 7 ตุลาคม 2553 | 11/10/53 - 26/10/53 | 15 || พ.79/15/53 | 75,000 | 8 ตุลาคม 2553 | 12/10/53 - 27/10/53 | 15 |อื่นๆ - 4.วันเริ่มต้นบังคับใช้ ตั้งแต่วันที่ 6 ตุลาคม 2553ผู้มีอํานาจลงนาม - ประกาศ ณ วันที่ 6 ตุลาคม 2553 (นางสุชาดา กิระกุล)ผู้ช่วยผู้ว่าการ สายตลาดการเงินผู้ว่าการแทน
ประกาศอธิบดีศาลปกครองนครสวรรค์ประกาศอธิบดีศาลปกครองนครสวรรค์เรื่อง กำหนดวันเปิดทำการแผนกคดีสิ่งแวดล้อมในศาลปกครองนครสวรรค์[๑] ตามที่ประธานศาลปกครองสูงสุดได้ออกประกาศเรื่อง การจัดตั้งแผนกคดีสิ่งแวดล้อมในศาลปกครองชั้นต้นลงวันที่ ๒๙ มิถุนายน ๒๕๕๔ ซึ่งมีผลใช้บังคับตั้งแต่วันที่ ๕ กรกฎาคม ๒๕๕๔ เป็นต้นไปโดยกำหนดให้แผนกคดีสิ่งแวดล้อมในศาลปกครองชั้นต้นจะเริ่มดำเนินการเมื่อใดให้เป็นไปตามประกาศของอธิบดีศาลปกครองชั้นต้น นั้นเพื่อให้การจัดตั้งแผนกคดีสิ่งแวดล้อมในศาลปกครองนครสวรรค์เป็นไปตามประกาศประธานศาลปกครองสูงสุด เรื่อง การจัดตั้งแผนกคดีสิ่งแวดล้อมในศาลปกครองชั้นต้นลงวันที่ ๒๙ มิถุนายน ๒๕๕๔ อธิบดีศาลปกครองนครสวรรค์จึงออกประกาศให้เปิดทำการแผนกคดีสิ่งแวดล้อมในศาลปกครองนครสวรรค์ตั้งแต่วันที่ ๑๗ พฤษภาคม ๒๕๕๙ เป็นต้นไปประกาศ ณ วันที่ ๑๗พฤษภาคม พ.ศ. ๒๕๕๙ศิริวรรณ จุลโพธิ์รองอธิบดีศาลปกครองเพชรบุรีช่วยทำงานชั่วคราวในตำแหน่งอธิบดีศาลปกครองนครสวรรค์กัญฑรัตน์/ปริยานุช/จัดทำ๒ มิถุนายน๒๕๕๙นุสรา/ตรวจ๑๓ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนที่ ๔๘ ก/หน้า ๔๑/๑ มิถุนายน ๒๕๕๙
คำพิพากษาศาลฎีกาที่ 65069หลักกฎหมาย: ศาลชั้นต้นไม่ได้สั่งรับฎีกาของจำเลย ศาลฎีกาจึงยังไม่มีอำนาจที่จะรับพิจารณาคำร้องขอทุเลาการบังคับระหว่างฎีกาของจำเลย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 773/2516นายทองเปลว สนใจแท้ กับพวกโจทก์นายอรุณ สมทรัพย์จำเลย ป.วิ.พ. ม. 231ศาลชั้นต้นไม่ได้สั่งรับฎีกาของจำเลย ศาลฎีกาจึงยังไม่มีอำนาจที่จะรับพิจารณาคำร้องขอทุเลาการบังคับระหว่างฎีกาของจำเลย(สุมิตร ฟักทองพรรณ-ดวง ดีวาจิน-กฤษณ์ โสภิตกุล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 773/2516นายทองเปลว สนใจแท้ กับพวกโจทก์นายอรุณ สมทรัพย์จำเลย ป.วิ.พ. ม. 231ศาลชั้นต้นไม่ได้สั่งรับฎีกาของจำเลย ศาลฎีกาจึงยังไม่มีอำนาจที่จะรับพิจารณาคำร้องขอทุเลาการบังคับระหว่างฎีกาของจำเลย(สุมิตร ฟักทองพรรณ-ดวง ดีวาจิน-กฤษณ์ โสภิตกุล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๑๗๐ (พ.ศ. ๒๕๕๓)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง ยกเลิกมาตรฐานผลิตภัณฑ์อุตสาหกรรมวิธีทดสอบสิ่งทอ เล่ม 9แรงดึงและการยืดตัวที่ทำให้ผ้าทอขาดและกำหนดมาตรฐานผลิตภัณฑ์อุตสาหกรรมวิธีทดสอบสิ่งทอ เล่ม 9แรงดึงสูงสุดและการยืดของผ้าที่แรงดึงสูงสุดโดยวิธีดึงเต็มหน้ากว้างของชิ้นทดสอบ โดยที่เป็นการสมควรปรับปรุงมาตรฐานผลิตภัณฑ์อุตสาหกรรมวิธีทดสอบสิ่งทอ เล่ม 9 แรงดึงและการยืดตัวที่ทำให้ผ้าทอขาด มาตรฐานเลขที่ มอก. 121เล่ม 9- 2518อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ ๑๙๓(พ.ศ. ๒๕๑๘) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรม วิธีทดสอบสิ่งทอ เล่ม 9แรงดึงและการยืดตัวที่ทำให้ผ้าทอขาด ลงวันที่ ๒๙ ธันวาคม พ.ศ. ๒๕๑๘และออกประกาศกำหนดมาตรฐานผลิตภัณฑ์อุตสาหกรรม วิธีทดสอบสิ่งทอ เล่ม 9แรงดึงสูงสุดและการยืดของผ้าที่แรงดึงสูงสุดโดยวิธีดึงเต็มหน้ากว้างของชิ้นทดสอบ มาตรฐานเลขที่มอก. 121 เล่ม 9 - 2552 ขึ้นใหม่ ดังมีรายการละเอียดต่อท้ายประกาศนี้ทั้งนี้ตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๒มีนาคม พ.ศ. ๒๕๕๓ชาญชัย ชัยรุ่งเรืองรัฐมนตรีว่าการกระทรวงอุตสาหกรรม[เอกสารแนบท้าย]๑.มาตรฐานผลิตภัณฑ์อุตสาหกรรม วิธีทดสอบสิ่งทอ เล่ม 9แรงดึงสูงสุดและการยืดของผ้าที่แรงดึงสูงสุดโดยวิธีดึงเต็มหน้ากว้างของชิ้นทดสอบ (มอก.121 เล่ม 9 - 2552)(ดูข้อมูลจากภาพกฎหมาย)ปริยานุช/จัดทำ๑๖ มิถุนายน ๒๕๕๓นันท์นภัสร์/ตรวจ๑๖ มิถุนายน ๒๕๕๓จุฑามาศ/ปรับปรุง๑๘ มกราคม ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๗๑ ง/หน้า ๑๗/๗ มิถุนายน ๒๕๕๓
ประกาศกระทรวงสาธารณสุขประกาศกระทรวงสาธารณสุขเรื่องระบุตำรายา ฉบับที่ ๒ (พ.ศ. ๒๕๑๒)ตามความในพระราชบัญญัติยาพ.ศ. ๒๕๑๐ อาศัยอำนาจตามความในมาตรา ๗๖ (๑) แห่งพระราชบัญญัติยาพ.ศ. ๒๕๑๐ รัฐมนตรีว่าการกระทรวงสาธารณสุข โดยคำแนะนำของคณะกรรมการยาออกประกาศไว้ดังต่อไปนี้ ๑. .ให้ยกเลิกความใน๒ และ ๓ ของตำรายาแผนปัจจุบันแห่งประกาศกระทรวงสาธารณสุข ฉบับลงวันที่ ๑๕ มกราคม๒๕๑๑ ออกตามความในพระราชบัญญัติยา พ.ศ. ๒๕๑๐ และให้ใช้ความต่อไปนี้แทน๒.ตำราบริติชฟาร์มาโคเปีย ค.ศ. ๑๙๖๘ และฉบับเพิ่มเติม (BritishPharmacopoeia 1968 andAddenda)๓.ตำราบริติชฟาร์มาซูติกัล โคเด็กซ์ ค.ศ. ๑๙๖๘ และฉบับเพิ่มเติม (BritishPharmaceutical Codex 1968and Supplements)๒.ประกาศฉบับนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๒๗ มกราคม ๒๕๑๒พลอากาศโทม.ม. เวชยันตรังสฤษฎ์รัฐมนตรีว่าการกระทรวงอุตสาหกรรมรักษาราชการแทนรัฐมนตรีว่าการกระทรวงสาธารณสุขปริยานุช/พิมพ์๓๑กรกฎาคม ๒๕๕๑นันท์นภัสร์/ตรวจ๖สิงหาคม ๒๕๕๑[๑]ราชกิจจานุเบกษา เล่ม ๘๖/ตอนที่ ๑๒/หน้า ๔๑๖/๑๑ กุมภาพันธ์ ๒๕๑๒
ประกาศอธิบดีกรมสรรพากรเกี่ยวกับภาษีเงินได้ (ฉบับที่ 248)เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ สําหรับเงินได้ที่ได้รับจากรัฐบาล เพื่อนําไปใช้ในการป้องกันอุทกภัย วาตภัย อัคคีภัย หรือภัยธรรมชาติอื่น----------------------------------------------------------อาศัยอํานาจตามความในมาตรา 3 แห่งพระราชกฤษฎีกา ออกตามความในประมวลรัษฎากร ว่าด้วยการยกเว้นรัษฎากร (ฉบับที่ 570) พ.ศ. 2556 อธิบดีกรมสรรพากรโดยอนุมัติรัฐมนตรีว่าการกระทรวงการคลัง กําหนดหลักเกณฑ์ วิธีการ และเงื่อนไข เพื่อการได้รับยกเว้นภาษีเงินได้ สําหรับเงินได้เท่าจํานวนเงินที่ได้รับจากรัฐบาล เพื่อนําไปใช้ในการป้องกันอุทกภัย วาตภัย อัคคีภัย หรือภัยธรรมชาติอื่น ที่อาจเกิดขึ้นในประเทศไทยอันมีลักษณะถาวร ทั้งนี้ สําหรับเงินได้ที่ได้รับตั้งแต่วันที่ 1 มกราคม พ.ศ. 2554 เป็นต้นไป ดังต่อไปนี้ ข้อ ๑ การยกเว้นภาษีเงินได้สําหรับเงินได้เท่าจํานวนเงินที่ได้รับจากรัฐบาล เพื่อนําไปใช้ในการป้องกันอุทกภัย วาตภัย อัคคีภัย หรือภัยธรรมชาติอื่น ที่อาจเกิดขึ้นในประเทศไทย ต้องเป็นเงินที่จ่ายตามมติคณะรัฐมนตรี ซึ่งกําหนดให้ส่วนราชการจ่ายให้แก่บุคคลธรรมดา หรือบริษัทหรือห้างหุ้นส่วนนิติบุคคล เพื่อนําไปใช้ในการดําเนินการเพื่อป้องกันอุทกภัย วาตภัย อัคคีภัย หรือภัยธรรมชาติอื่น ที่อาจเกิดขึ้นในประเทศไทยข้อ ๒ ผู้มีเงินได้ต้องนําเงินที่ได้รับจากรัฐบาลไปใช้ในการดําเนินการเพื่อการป้องกันอุทกภัยวาตภัย อัคคีภัย หรือภัยธรรมชาติอื่น ที่อาจเกิดขึ้นในประเทศไทย ซึ่งก่อให้เกิดทรัพย์สินอันมีลักษณะถาวร โดยทรัพย์สินดังกล่าวต้องมีอายุการใช้งานเกินกว่าหนึ่งปีหรือหนึ่งรอบระยะเวลาบัญชีข้อ ๓ ประกาศนี้ให้ใช้บังคับตั้งแต่วันที่ 1 มกราคม พ.ศ. 2554 เป็นต้นไป ผู้มีอํานาจลงนาม - ประกาศ ณ วันที่ 10 กรกฎาคม พ.ศ. 2557 ประสงค์ พูนธเนศ(นายประสงค์ พูนธเนศ)อธิบดีกรมสรรพากร
ระเบียบคณะกรรมการสิทธิมนุษยชนแห่งชาติระเบียบคณะกรรมการสิทธิมนุษยชนแห่งชาติว่าด้วยเงินค่าตอบแทนพิเศษของพนักงานราชการสังกัดสำนักงานคณะกรรมการสิทธิมนุษยชนแห่งชาติพ.ศ. ๒๕๕๕[๑] โดยที่เห็นสมควรกำหนดให้พนักงานราชการสังกัดสำนักงานคณะกรรมการสิทธิมนุษยชนแห่งชาติได้รับเงินค่าตอบแทนพิเศษเพื่อเป็นค่าตอบแทนในการปฏิบัติหน้าที่ให้แก่คณะกรรมการสิทธิมนุษยชนแห่งชาติ อันเป็นองค์กรตามรัฐธรรมนูญซึ่งมีอำนาจหน้าที่เกี่ยวกับการส่งเสริมและคุ้มครองสิทธิมนุษยชนตามบทบัญญัติของรัฐธรรมนูญแห่งราชอาณาจักรไทยและสำนักงานคณะกรรมการสิทธิมนุษยชนแห่งชาติซึ่งเป็นหน่วยงานที่เป็นอิสระในการบริหารงานบุคคลการงบประมาณ และการดำเนินการอื่น ทั้งนี้เพื่อเป็นการส่งเสริมและสนับสนุนให้พนักงานราชการสังกัดสำนักงานคณะกรรมการสิทธิมนุษยชนแห่งชาติสามารถปฏิบัติหน้าที่ได้อย่างมีประสิทธิภาพอาศัยอำนาจตามความในมาตรา ๑๗ และมาตรา ๑๙ วรรคสอง แห่งพระราชบัญญัติคณะกรรมการสิทธิมนุษยชนแห่งชาติพ.ศ. ๒๕๔๒ ประกอบกับมาตรา ๑๕ (๕) พระราชบัญญัติระเบียบบริหารราชการฝ่ายรัฐสภา พ.ศ.๒๕๕๔ และมติคณะกรรมการสิทธิมนุษยชนแห่งชาติ ในฐานะองค์กรกลางการบริหารงานบุคคล(ก.ส.) ครั้งที่ ๒๔/๒๕๕๕ เมื่อวันที่ ๒๕ กรกฎาคม ๒๕๕๕ คณะกรรมการสิทธิมนุษยชนแห่งชาติในฐานะองค์กรกลางการบริหารงานบุคคล (ก.ส.) จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการสิทธิมนุษยชนแห่งชาติ ว่าด้วยเงินค่าตอบแทนพิเศษของพนักงานราชการสังกัดสำนักงานคณะกรรมการสิทธิมนุษยชนแห่งชาติพ.ศ. ๒๕๕๕ข้อ ๒ ระเบียบนี้ให้ใช้บังคับตั้งแต่วันที่๑ สิงหาคม พ.ศ. ๒๕๕๕ เป็นต้นไปข้อ ๓ ในระเบียบนี้พนักงานราชการ หมายความว่าพนักงานราชการสังกัดสำนักงานคณะกรรมการสิทธิมนุษยชนแห่งชาติตามระเบียบคณะกรรมการข้าราชการฝ่ายรัฐสภา ว่าด้วยพนักงานราชการ พ.ศ. ๒๕๔๘ ที่คณะกรรมการสิทธิมนุษยชนแห่งชาติในฐานะองค์กรกลางการบริหารงานบุคคล (ก.ส.) ให้นำมาบังคับใช้ข้อ ๔ ให้พนักงานราชการได้รับเงินค่าตอบแทนพิเศษเป็นรายเดือนจากเงินงบประมาณรายจ่ายของสำนักงานคณะกรรมการสิทธิมนุษยชนแห่งชาติส่วนหลักเกณฑ์และวิธีการได้รับเงินค่าตอบแทนพิเศษให้นำหลักเกณฑ์และวิธีการตามที่กำหนดไว้ในระเบียบคณะกรรมการสิทธิมนุษยชนแห่งชาติ ว่าด้วยเงินค่าตอบแทนพิเศษของข้าราชการรัฐสภาสามัญสังกัดสำนักงานคณะกรรมการสิทธิมนุษยชนแห่งชาติพ.ศ. ๒๕๕๕ มาใช้บังคับโดยอนุโลมข้อ ๕ อัตราเงินค่าตอบแทนพิเศษของพนักงานราชการให้เป็นไปตามบัญชีเงินค่าตอบแทนพิเศษของพนักงานราชการท้ายระเบียบนี้ข้อ ๖ ให้คณะกรรมการสิทธิมนุษยชนแห่งชาติในฐานะองค์กรกลางการบริหารงานบุคคล (ก.ส.) มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๗ ประธานกรรมการสิทธิมนุษยชนแห่งชาติในฐานะประธาน ก.ส. รักษาการตามระเบียบนี้ประกาศณ วันที่ ๓๑ กรกฎาคม พ.ศ. ๒๕๕๕ศาสตราจารย์อมราพงศาพิชญ์ประธานกรรมการสิทธิมนุษยชนแห่งชาติประธานก.ส.[เอกสารแนบท้าย]๑.บัญชีเงินค่าตอบแทนพิเศษของพนักงานราชการสังกัดสำนักงานคณะกรรมการสิทธิมนุษยชนแห่งชาติ(ดูข้อมูลจากภาพกฎหมาย)ปริยานุช/ผู้จัดทำ๓ กันยายน ๒๕๕๕ปณตภร/ผู้ตรวจ๕ กันยายน ๒๕๕๕[๑] ราชกิจจานุเบกษาเล่ม ๑๒๙/ตอนที่ ๘๒ ก/หน้า ๓๓/๒๙ สิงหาคม ๒๕๕๕
ระเบียบเทศบาลตำบลบางระจันระเบียบเทศบาลตำบลบางระจันว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารของราชการพ.ศ. ๒๕๕๔ อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ เทศบาลตำบลบางระจัน จึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบเทศบาลตำบลบางระจัน ว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารของราชการพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้นายกเทศมนตรีตำบลบางระจันรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกเทศมนตรีตำบลบางระจันมีอำนาจวินิจฉัยสั่งการตามที่เห็นสมควรข้อ ๔ ให้ประชาชนเข้าตรวจดู ศึกษา ค้นคว้าข้อมูลข่าวสารของราชการได้ ณ ศูนย์ข้อมูลข่าวสารของเทศบาลตำบลบางระจันซึ่งตั้งอยู่ที่สำนักงานเทศบาลตำบลบางระจัน ชั้น ๑ หมู่ที่ ๓ ตำบลสิงห์อำเภอบางระจัน จังหวัดสิงห์บุรี หมายเลขโทรศัพท์ ๐ - ๓๖๕๙ - ๒๓๙๐ โทรสาร ๐ - ๓๖๕๙- ๒๓๙๐ ต่อ ๒๑๑ ในวันและเวลาราชการข้อ ๕ ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๖ ห้ามนำอาวุธเข้าไปในศูนย์ข้อมูลข่าวสารข้อ ๗ ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๘ ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๙ การใช้สถานที่ต้องเคารพสถานที่ ไม่ส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อยข้อ ๑๐ ประชาชนผู้ขอเข้าตรวจ ศึกษา ค้นคว้าต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ ๑๑ การตรวจ ค้นคว้าศึกษา ข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๒ เมื่อตรวจค้นคว้า ศึกษาเสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๓ ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๔ ผู้ใดประมาทเลินเล่อหรือจงใจทำให้ข้อมูลข่าวสารใดชำรุดเสียหาย สูญหาย ต้องรับผิดชอบชดใช้ค่าเสียหายหรืออาจถูกฟ้องร้องได้ข้อ ๑๕ ผู้ใดไม่ปฏิบัติตามระเบียบนี้ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรประกาศณ วันที่ ๑๕ กันยายน พ.ศ. ๒๕๕๔อรรถพันธ์โมรานายกเทศมนตรีตำบลบางระจันปริยานุช/ผู้จัดทำ๒๒ พฤศจิกายน๒๕๕๔ชาญ/ผู้ตรวจ๒๕ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๗ ง/หน้า ๓๕/๑๖ พฤศจิกายน ๒๕๕๔